Δημόσια Τηλεόραση

Η Δημόσια Τηλεόραση (ΔΤ) (αρχικά ως Ελληνική Δημόσια Τηλεόραση, ή ΕΔΤ) υπήρξε ο μεταβατικός δημόσιος τηλεοπτικός φορέας της Ελλάδας, και ο οποίος λειτούργησε τηλεοπτικό πρόγραμμα το διάστημα ανάμεσα στο αιφνίδιο κλείσιμο της ΕΡΤ, το οποίο έγινε στις 11 Ιουνίου 2013 και την έναρξη λειτουργίας της ΝΕΡΙΤ. Ξεκίνησε την λειτουργία της στις 10 Ιουλίου 2013, σχεδόν ένα μήνα μετά το κλείσιμο της ΕΡΤ, και στις 4 Μαΐου 2014, αντικαταστάθηκε από τον πρώτο τηλεοπτικό σταθμό της ΝΕΡΙΤ, την ΝΕΡΙΤ 1.

Νομικά τη ΔΤ λειτουργούσε ο φορέας «Ειδικός Διαχειριστής Ενεργητικού και Παθητικού της πρώην ΕΡΤ Α.Ε.» που υπαγόταν στο Υπουργείο Οικονομικών. Η ΔΤ εξέπεμπε στις συχνότητες των καναλιών της πρώην ΕΡΤ.

Από τις 27 Ιανουαρίου 2014, η διαχείριση της ΔΤ είχε περάσει στο Διοικητικό Συμβούλιο της ΝΕΡΙΤ, έως τη λειτουργία του νέου ραδιοτηλεοπτικού φορέα, ενώ το προσωπικό της ΔΤ ενοικιαζόταν στη ΝΕΡΙΤ. Όλοι οι τομείς δραστηριότητας τόσο της προσωρινής Δημόσιας Τηλεόρασης, όσο και της ΝΕΡΙΤ (ραδιόφωνο, τηλεόραση, διαδίκτυο) έκλεισαν οριστικά στις 11 Ιουνίου 2015 και αντικαταστάθηκαν ξανά από τους αντίστοιχους της ΕΡΤ.Στη ΝΕΡΙΤ η διαχείριση της ΔΤ Έκτοτε το κανάλι, μέχρι και σήμερα, ονομάζεται ΕΡΤ1.

Ιστορία
Ίδρυση
Το πρωί της 10ης Ιουλίου 2013 εξέπεμψε από τις τηλεοπτικές συχνότητες της ΕΡΤ η ΕΔΤ. Ο πρώην Υφυπουργός Ραδιοτηλεόρασης Παντελής Καψής την ίδια μέρα, μιλώντας στην εκπομπή Πρωινό Mega, επεσήμανε ότι ήταν θέμα ωρών να γίνει αναμετάδοση του κανονικού προγράμματος, και πως η ΕΔΤ εκπέμπει από ιδιωτικό στούντιο στην Παιανία. Στις 9 το βράδυ η ΕΔΤ πρωτοεξέπεμψε με την ελληνική ταινία Η κυρία δήμαρχος. Το λογότυπο αργότερα αντικαταστάθηκε και από ΕΔΤ έγινε ΔΤ.

Τηλεόραση
Στις 21 Αυγούστου 2013, η ΔΤ ξεκίνησε να μεταδίδει την πρώτη ζωντανή εκπομπή «Πρωινή Ενημέρωση» από τα στούντιο στην Κατεχάκη, ενώ την 1η Δεκεμβρίου σταμάτησε να μεταδίδει το πρόγραμμά της μέσω της Digea μέσω των πομπών της πρώην ΕΡΤ σε τρεις διαφορετικές συχνότητες. Παράλληλα μεταδιδόταν και παγκύπρια, από τις συχνότητες του ΡΙΚ στην θέση της ERT World, η οποία επίσης είχε κλείσει εκείνη την περίοδο μαζί με την υπόλοιπη ΕΡΤ.

Αντιδράσεις
Σε ανακοίνωσή τους, οι απολυμένοι εργαζόμενοι της ΕΡΤ κατήγγειλαν την δημιουργία του νέου φορέα και τον χαρακτήριζαν ως «ψεύτικο αντίγραφο» της. Μαζί με τα κόμματα της αντιπολίτευσης, όπως το ΚΚΕ και ο ΣΥΡΙΖΑ, έκαναν λόγο για «πειρατικό μόρφωμα» και απέδιδαν ευθύνες και στις ψηφιακές πλατφόρμες OTE TV και Digea.

Επίσης αρχικά μέχρι τον Οκτώβριο του 2014, η ΔΤ ήταν νομικά ανύπαρκτη δίχως ΑΦΜ, ενώ μάλιστα δεν ήτανε αρχικά ούτε μέλος της EBU, γεγονός το οποίο δεν της έδινε συμμετοχή στον Διαγωνισμό Τραγουδιού Eurovision εκπροσωπώντας την Ελλάδα στον μουσικό διαγωνισμό, ούτε είχε δικαιώματα για την προβολή της Φόρμουλα 1, και της UEFA για τα πανευρωπαϊκά πρωταθλήματα. Τηλεθεατές αντέδρασαν (κυρίως στο Twitter) για το όνομα, το λογότυπο και την γενικότερη προχειρότητα του σταθμού τις πρώτες ημέρες λειτουργίας του. Πολλοί την είχαν παρομοιάσει στο λογότυπο του σταθμού, με την Σοβιετική Δημόσια Τηλεόραση καθώς και με σκηνές της σειράς Το ρετιρέ του Mega Channel.

Η δημοσιογράφος και σήμερα βουλευτής του ΣΥΡΙΖΑ, Έλενα Ακρίτα αντέδρασε στην επαναπροβολή των επεισοδίων της ενημερωτικής εκπομπής της ΝΕΤ «Φώτα πορείας», λέγοντας ότι η Βουλή - Τηλεόραση είχε ζητήσει προηγουμένως άδεια για την επαναπροβολή τους από την ίδια, και να «μην προβάλλετε την εκπομπή χωρίς την άδεια μου».

Παρόμοια αντίδραση εξέφρασαν ο σκηνοθέτης του Η Κυρία Δήμαρχος Ροβήρος Μανθούλης, ο οποίος προέβη στην απαίτηση αποζημίωσης, και οι συντελεστές της σειράς Καπετάν Σβούρας Κλεώνη Φλέσσα και Ηρακλής Πασχαλίδης, επικαλούμενοι τον νόμο περί πνευματικών δικαιωμάτων.

Διαδοχή

Η Δημόσια Τηλεόραση ήταν ο ενδιάμεσος και προσωρινός φορέας της Ελλάδας, μετά το κλείσιμο της ΕΡT, μέχρι να λειτουργήσει η ΝΕΡΙΤ. Στις 4 Μαΐου 2014 και ώρα 18:00 το απόγευμα, το λογότυπο της "Δημόσιας Τηλεόρασης" αντικαταστάθηκε στις οθόνες των τηλεθεατών από αυτό της ΝΕΡΙΤ, του νέου επίσημου ραδιοτηλεοπτικού φορέα της χώρας. Στα μέσα Μαΐου έγινε η έναρξη λειτουργίας και του δεύτερου επίγειου καναλιού της ΝΕΡΙΤ.Πιέσεις για δεύτερο κανάλι στην ΝΕΡΙΤ

Πρόγραμμα
Το κανάλι είχε προβάλει ταινίες από το Ελληνικό Κέντρο Κινηματογράφου, ταινίες της εταιρείας Παπανδρέου για τις οποίες υπήρχε δικαίωμα δεύτερης μετάδοσης καθώς και αρχειακό υλικό με βιογραφίες και ντοκιμαντέρ που βρίσκονται στο αρχείο του καναλιού της Βουλής και της ΕΡΤ. Στις 8:00 π.μ. της 21ης Αυγούστου βγήκε στον αέρα η πρώτη ζωντανή ενημερωτική εκπομπή της ΔΤ, ονόματι Πρωινή Ενημέρωση, δίωρης διάρκειας και την παρουσίαζαν οι δημοσιογράφοι Γιάννης Τρουπής, Οντίν Λιναρδάτου και Χρύσα Παπασταύρου.Στον αέρα η πρώτη ενημερωτική εκπομπή της Δημόσιας Τηλεόρασης, news247.gr, 21 Αυγούστου 2013 Λίγες εβδομάδες μετά βγήκε στον αέρα και δεύτερη ενημερωτική εκπομπή ονόματι "Επικαιρότητα" με την Οντίν Λιναρδάτου που αποχώρησε από την Πρωινή Ενημέρωση και με την Σταυρούλα Χριστοφιλέα. Επίσης μετέδωσε αγώνες του UEFA Champions League, της Euroleague και της Formula 1, ενώ κάθε απόγευμα στις 18:00 μετέδιδε το Δελτίο Ειδήσεων με τον Προκόπη Δούκα και στις 22:00 το Κεντρικό Δελτίο Ειδήσεων.

Δημόσια Τηλεόραση HD
Το ΔΤ HD (Δημόσια Τηλεόραση HD) ήταν το υψηλής ευκρίνειας κανάλι της Δημόσιας Τηλεόρασης και η συνέχεια του ΕΡΤ HD (νυν ΕΡΤ1 HD) από τον Ιούνιο του 2013. Το κανάλι είχε προστεθεί στην δορυφορική πλατφόρμα της NOVA (θέση 101) και στον OTE TV (θέση 103). Μετέδιδε το πρόγραμμα της ΔΤ 24 ώρες το 24ωρο. Το λογότυπο της ΔΤ αντικαταστάθηκε από αυτό της ΝΕΡΙΤ (Ν HD).

Ραδιοφωνία

Το πρωί της 26ης Σεπτεμβρίου 2013, η Δημόσια Ραδιοφωνία ξεκίνησε ζωντανή μετάδοση το Πρώτο Πρόγραμμα σε πολλές δημόσιες συχνότητες. Τη Δευτέρα 10 Μαρτίου 2014 και ώρα 7:00, η Δημόσια Ραδιοφωνία ξεκίνησε τη ζωντανή μετάδοση ενός δεύτερου ραδιοφωνικού σταθμού που ονομάζεται Τρίτο Πρόγραμμα μαζί με το Πρώτο Πρόγραμμα.

Άλλα Κανάλια
ΔΤ2
Την Παρασκευή 18 Απριλίου 2014, η ΔΤ2 εκπέμπει ένα διαφορετικό τηλεοπτικό πρόγραμμα για να καλύψει μόνο το play-off μπάσκετ της Ευρωλίγκας μεταξύ Παναθηναϊκού Superfoods και της ΤΣΣΚΑ Μόσχας. Το προσωρινό λογότυπο του ΔΤ2 ήταν το ίδιο με το ΔΤ με το μικρό αριθμό "2" στη δεξιά πλευρά.

Λογότυπα
150px150px150px150px10.07.201310.07.2013 - 01.08.201301.08.2013 - 21.08.201321.08.2013 - 04.05.2014

Σημειώσεις

Παραπομπές

Δείτε επίσης
Δημόσια Ραδιοφωνία
Αρχείο της Δημόσιας Τηλεόρασης

Κατηγορία:Πρώην ελληνικοί τηλεοπτικοί σταθμοί
Κατηγορία:Νέα Ελληνική Ραδιοφωνία, Ίντερνετ και Τηλεόραση
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2013
Κατηγορία:Τηλεοπτικά κανάλια και σταθμοί οι οποίοι έκλεισαν το 2014